Seg teṣleḍt n umakun deg tmucuha i d-nemger deg wannar i yiwudam, nufa-d iwudam yellan d imakunen, lmeɛna-s d iwudam yessuhamen, ur tezmireḍ ara ad ten-id-tafeḍ deg weḍris n tmacahut, gar yiwudam-agi ad d-naf Teryel i d-yettuɣalen qrib deg yal tamacahut, d awadem i ttagaden yigerdan, imi tafekka-ines d tin yessuḥacen, yerna tettwasen belli tett imdanen, timitar yesɛa uwadem-agi d timakunin, ad tt-naf tessaḥrak tiɣawsiwin s wawal kan, tettmeslay d waggur, tesɛa tazmert iɛeddan tilisa, aya ulac-itent deg tmetti. Waɣzen ula d netta yettak anzi ɣer Teryel d awadem icemten, yettɛacen deg lɣiran d teẓgi, ixeddem iɛewwiqen, yettbeddil tafekka-s akken i as-yehwa akken ad yaweḍ ɣer yiswi-ines, ad ikellax iwudam ad ten id-yessaɣli deg tcarket-ines, akken ad ten-inaɣ neɣ ad ten-yečč. Ula d Lunǧa nezmer ad tt-naḥseb d awadem yeqnen ɣer umakun acku d yelli-s n Teryel, tewwi-d seg ɣur-s tazmert-nni yessuhamen, maca s ṣṣenf nniḍen txulef yemma-s i yella d tin ixeddmen kan ayen diri, Lunǧa d awadem izaden mliḥ deg ccbaḥa, txeddem siwa lxir, deg tuget n tmucuha nettaf-itt d tameṭṭut n waṣaḍ, imi akken kan ad tt-iwali tikkelt tamenzut ad yebɣu ad tt-yaɣ seg thuski-nni iɛeddan lḥed-is i tesɛa, maci ḥala netta, ula d irgazen nniḍen beqqun ad ttaɣen, deg waṭas n tmucuha yettker fell-as yimenɣi, ɣef waya ula deg yenzi teqqim-d s kra n win yesɛan yelli-s tesɛa tahuski iɛeddan tilisa, neqqar-as tagi d Lunǧa n Teryel. Lefɛa Mm-Ssebɛa n 56